นายกฯ พร้อมคณะรัฐมนตรี ร่วมพิธีตักบาตรถวายพระราชกุศล
ช่วงเช้าที่ผ่านมา ณ พระลานพระราชวังดุสิต พลเอกประยุทธ์ จันทร์โอชา นายกรัฐมนตรีและภริยา เดินทางมาเป็นประธานในงานพิธีทำบุญตักบาตรพระสงฆ์และสามเณร 851 รูปจากวัดต่างๆในเขตกรุงเทพมหานคร  เพื่อถวายเป็นพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลกับถวายพระราชกุศลสมเด็จพระนางเจ้าสิริกิติ์ พระบรมราชินีนาถในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา วันที่ 12 สิงหาคม 2560 

 ทั้งนี้ ก่อนเริ่มพิธีตักบาตรได้มีการนิมนต์สมเด็จพระราชาคณะ พระสงฆ์ รวม 10 รูป ประกอบพิธีสงฆ์ ณ ปะรำพิธี โดยอัญเชิญ “พระพุทธโลกนาถสิริคุณ”  ซึ่งจัดสร้างในโอกาสสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เฉลิมพระชนมพรรษา 5 รอบ 12 สิงหาคม 2535 เป็นพระพุทธรูปประธานในพิธีด้วย 

  

ทั้งนี้ สำหรับสิ่งของและอาหารแห้งในการตักบาตรครั้งนี้ จะรวบรวมส่งไปยังศูนย์เราทำดีด้วยหัวใจ ส่วนหน้าภาคตะวันออกเฉียงเหนือของสมเด็จพระเจ้าอยู่หัว เพื่อนำช่วยเหลือผู้ประสบอุทกภัยโดยด่วนต่อไป